{{אישיות רבנית

| תמונה = 

הרב שלמה בן חמו בישיבת מרכז הרבהרב שלמה בן חמו בישיבת מרכז הרב
| כיתוב = הרב שלמה בן חמו בישיבת מרכז הרב
| תאריך לידה עברי = תש"ח
| מקום פעילות = קריית גת
| השתייכות = [[חרדים ספרדים. האומנם?)
| תחומי עיסוק = הלכה, ארץ ישראל, מועדים.
| רבותיו = הרב אברהם אלקנה כהנא שפירא, הרב שמעון דיין.
}}

הרב **שלמה בן חמו** (נולד בתש"ח) הוא רב העיר הספרדי של קריית גת, ראש ישיבת אור חברון בקריית ארבע ונשיא כולל 'צבי ישראל' בקריית גת.

ביוגרפיה ופעילות
----------------

נולד בשנת תש"ח במרוקו לרב יעקב ראש ישיבת רבי ישראל אבוחצירא ('ישיבת בבא סאלי') ולאמו מרים.
בשנת תשכ"ד עלה לארץ ישראל ולמד בישיבת מרכז הרב אצל רבו המובהק הרב אברהם אלקנה כהנא שפירא עד לנישואיו בשנת תשל"ד.

לאחר נישואיו למד בכולל דיינות במכון הארי פישל בשעות הבוקר. בצהריים המשיך בלימודיו בישיבת מרכז הרב. במהלך שנים אלו הוסמך לרבנות ולדיינות על ידי הרב יוסף כהן דיין בבית הדין הרבני הגדול שכיהן כר"מ במכון. קיבל סמיכה לרבנות גם מהרב אברהם אלקנה כהנא שפירא ומהרב שלום משאש.

כמו כן, אחד מרבותיו שגידל אותו והיה לו כאב הוא דודו הרב שמעון דיין אב בית דין במראקש ובקזבלנקה. בנוסף היה מקורב לידיד משפחתו הרב יצחק חזן, חבר בי"ד עם הרב שלום משאש במרוקו, דיין בבית הדין הרבני בחיפה וחבר בית הדין הרבני הגדול.

בשנת תשמ"ג התמנה לרבה של העיר קריית גת. החליף בתפקיד את קודמו הרב מרדכי אלמליח. באותה שנה הקים בקריית גת את ישיבת 'צבי ישראל' על שם הרצי"ה קוק שמנתה כמה עשרות בחורים ופעלה עד לשנת תשמ"ז.

משנת תשמ"ז ועד היום מתקיים כולל במקום שהרב בן חמו משמש כנשיאו ומעביר בו שיעורים באופן קבוע.

מכהן לצד עמיתו האשכנזי הרב משה הבלין. בנוסף מעביר שיעורי תורה בכל רחבי הארץ.

היה חבר בגוף הבוחר של הרבנים הראשים לישראל.

כמו כן, מספר פעמים היה שותף עם חברי תנועת "דרך אמונה".

נשוי ומתגורר בקריית ארבע. אב לשמונה בנות.

עמדותיו
-------

משחר ילדותו במרוקו הביע עמדות ציוניות שקיבל מרבותיו ומביתו החורטות על דגלם את שלמות ארץ ישראל. בעת הגיעו לארץ חיזק והעמיק דעות אלו על ידי הליכה לישיבת מרכז הרב ובשיטתו של הרב אברהם יצחק הכהן קוק ובנו הרצי"ה קוק הרואה את מדינת ישראל כ"יסוד כיסא הקב"ה בעולם" ואת הקמתה כאתחלתא דגאולה. מורה לומר הלל ביום העצמאות, ומשתתף באופן קבוע באירועי יום ירושלים בישיבת מרכז הרב. התנגד לתוכנית ההתנתקות.

ספריו
-----

* שבחי ארץ חמדה - על ארץ ישראל, ג' חלקים. בהוצאת 'פאר הקודש', אשקלון תשע"ו.
* שבחי מועדים - על המועדים. בהוצאת 'פאר הקודש', אשקלון תשנ"ו.
* שבחי תשובה - על התשובה. בהוצאה פרטית תשנ"ד.
* שבחי פסחים - על חג הפסח. בהוצאת 'פאר הקודש', אשקלון.

קישורים חיצוניים
----------------

ויקישיתוף מדיה וקבצים בנושא **שלמה בן חמו** בוויקישיתוףהאתר של הרב שלמה בן חמו

* שיעוריו באתר 'ישיבה'
* שיעוריו באתר 'מכון מאיר'
* הרב שלמה בן חמו בעקבות ספריו שבחי ארץ חמדה, סרטון באתר יוטיוב
* שיעור לפורים שהעביר בישיבת ההסדר בקריית גת, סרטון באתר יוטיוב
* שיחה לחג השבועות שהעביר בישיבת ההסדר בקריית גת
* שיעור על פינוי גוש קטיף שהעביר בישיבת ההסדר בשדרות
* שיעור במכללת אורות במסגרת יום העיון 'יום שכולו תורה'
* קברניט הדור, מאמר לזכר הרב אברהם שפירא.
* שלמה בן יעקב בן חמו (מקריית גת), דף שער בספרייה הלאומית

הערות שוליים
------------

1. ↑  ציטוט מהאתר ישיבה: "מו"ר ועט"ר, גדול הדור ומנהיגו, מרן הגאון הצדיק הרב אברהם אלקנה שפירא זצוק"ל, ראש ישיבתנו"
2. ↑  לאחר שרבה של מרוקו הרב שלום משאש עבר לארץ ישראל כיהן באופן לא רשמי כרבה של מרוקו
3. ↑  מתוך אתר 'בחדרי חרדים'
4. ↑  מתוך אתר 'ערוץ 7'
5. ↑  מתוך שיעור במכללת אורות
6. ↑  מתוך שיעור בישיבת שדרות

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301584505171
* VIAF: 33156675012433581829
* WorldCat (עם VIAF): 33156675012433581829

 |